Back to the Beginning

**Back to the Beginning** היה קונצרט פרידה של להקת הרוק האנגלית בלאק סבאת', בהשתתפות 10 אמנים נוספים. המופע התקיים ב-5 ביולי 2025 באצטדיון וילה פארק שב, ברמינגהאם, אנגליה, בסמוך למקום שבו נוסדה הלהקה בשנת 1968.

המופע חתם את ההופעות החיות האחרונות של הלהקה ושל סולנה אוזי אוסבורן. זה היה גם האיחוד הראשון מאז 2005 של ההרכב המקורי: אוסבורן, טוני איומי, גיזר באטלר וביל וורד. אוסבורן, שכבר לא היה מסוגל לעמוד או ללכת עקב מחלת פרקינסון מתקדמת, שר בעודו יושב על כיסא מיוחד שחבריו כינו אותו "כיסא המלך". ב-22 ביולי 2025 אוסבורן נפטר ממחלתו.

המופע זכה לשבחים נרחבים ושודר ברחבי העולם בשידור בתשלום עם השהיה. באירוע השתתפו אמנים אורחים רבים, כולל שתי סופרגרופ ששימשו כלהקת הבית. הכנסות המופע, בסך כ-140 מיליון ליש"ט, ייתרמו לבית ההוספיס לילדים אייקורנס, בית החולים לילדים ברמינגהאם, ולארגון Cure Parkinson's.

## רקע
[ממוזער|שמאל|חברי ההרכב המקורי של [בלאק סבאת']]
להקת בלאק סבאת' נוסדה בשנת 1968 בשכונת אסטון (ברמינגהאם) שבברמינגהאם, אנגליה, על ידי גיזר באטלר, טוני איומי, אוזי אוסבורן וביל וורד, שגדלו במרחק קצר זה מזה וכן בקרבת  שבאזור. הלהקה פיתחה את הסגנון שכונה לימים מטאל כבד וזכתה להצלחה עולמית, עם מכירות של למעלה מ-75 מיליון אלבומים. אוסבורן פוטר מהלהקה בשנת 1979 ופנה לקריירת סולו מצליחה, אך לעיתים התאחד מחדש עם ההרכב המקורי. הפעם האחרונה שבה הופיעו יחד כל חברי ההרכב המקורי הייתה בשנת 2005 במסגרת Ozzfest, וההופעה האחרונה של הלהקה לפני מופע זה התקיימה בשנת 2017 באולם גנטינג, כחלק מסיבוב ההופעות The End Tour, בהשתתפות המתופף טומי קלופטוס במקום וורד.

אוסבורן אובחן כחולה במחלת פרקינסון בפברואר 2019, ובאותה שנה נפצע בעמוד השדרה בעקבות נפילה. בשנים שלאחר מכן הופיע לעיתים רחוקות, אך באוגוסט 2022 הפתיע כשהופיע לצד איומי בטקס הסיום של משחקי חבר העמים באצטדיון אלכסנדר שבברמינגהאם. בתחילת 2025 הודיע כי איבד את יכולתו ללכת עקב מחלתו. ב-5 בפברואר 2025 הכריזה רעייתו שרון אוסבורן על מופע פרידה חגיגי של אוסבורן והלהקה, שיוקדש למטרות צדקה. שם המופע, "Back to the Beginning", מתייחס לחזרה למקורות באסטון, לבקשת אוסבורן שרצה "לחזור למקום שבו נולדתי".

שבוע לפני המופע, הוענק לכל ארבעת חברי ההרכב המקורי תואר חופש העיר של ברמינגהאם. במקביל, הושקה במוזיאון ואולם האמנות של ברמינגהאם התערוכה "Ozzy Osbourne: Working Class Hero", המציגה פרסים, מזכרות וצילומים של אוסבורן. ציור קיר של הלהקה, שצויר על ידי האמן Mr Murals, הושלם ברחוב נביגיישן ליד תחנת הרכבת ברמינגהאם ניו סטריט, סמוך למועד המופע. חברי הלהקה ביקרו וחתמו על הציור ב-29 ביוני 2025. בערב שלפני המופע, ערך ג'ק אוסבורן הקרנה חגיגית של הסרט התיעודי *The Nine Lives of Ozzy Osbourne* במתחם Millennium Point.

## הפקה
[ממוזער|שמאל|[טום מורלו, המנהל המוזיקלי]]
טום מורלו שימש כמנהל המוזיקלי של המופע, שהתקיים ב-5 ביולי 2025 באצטדיון וילה פארק שבאסטון. מורלו ציין כי כוונתו הייתה להפוך את המופע ל"המופע הגדול ביותר של מטאל כבד בכל הזמנים". הוא השווה אותו לקונצרט המחווה לפרדי מרקיורי בהיקפו, והביע תודה על כך שכל חברי בלאק סבאת' חיים ויכולים ליהנות מההפקה.

אירוע האצטדיון הופק על ידי לייב ניישן, ושידור הלייב הועבר בשידור חי בשיתוף Kiswe ו-Mercury Studios. במה מסתובבת שימשה למעבר מהיר בין ההרכבים המוזיקליים, בהשראת הקונספט הידוע שהופעל בחלק הלונדוני של לייב אייד. המפיק אנדי קופינג מ"לייב ניישן" עבד במשך שנתיים להפקת המופע. בתחילה רצה להפיק את המופע בשנת 2024, אך הדבר נדחה עקב בעיות בריאות של אוזי אוסבורן.

הסרט התיעודי *Ozzy Osbourne: No Escape From Now*, שעתיד לצאת ב-Paramount+ בסוף 2025, יתעד את תהליך ההכנה לאירוע בין השנים 2022–2025. אוסבורן יפרסם גם את חוויותיו מההכנות בספר הזיכרונות שלו, *Last Rites*.

## תקציר המופע
[ממוזער|שמאל|אצטדיון [וילה פארק, בו התאספו כ-45,000 מעריצים לאירוע]]
המופע נמשך עשר שעות, החל מהשעה 13:00 לפי שעון בריטניה (12:00 לפי UTC) ועד לשעת העוצר המקומית ב-23:00. סיד וילסון מלהקת סליפנוט ביצע סט די ג'יי מקדים בזמן שהקהל נכנס לאצטדיון. ג'ייסון מומואה, שכיכב בקליפ שטרם פורסם לשיר "Scary Little Green Men" של אוזי אוסבורן, הנחה את האירוע.

במופע השתתפו ארבעה עשר אמנים תומכים, כולל שני הרכבי על של נגנים וזמרים אורחים. ההרכבים ניגנו סטים ששילבו קאברים לשירי בלאק סבאת' ואוזי אוסבורן לצד שירים מקוריים מהרפרטואר שלהם. באמצע המופע התקיים קרב תופים בין מספר מתופפים. בין הסטים הוקרנו סרטוני מחווה של אמנים שלא יכלו להגיע, ביניהם AC/DC, דף לפרד, בילי איידול, אלטון ג'ון, סינדי לאופר, מרילין מנסון ודולי פרטון. כמו כן שודרו הופעות מוקלטות מראש, בהן "Mr. Crowley" בביצוע ג'ק בלאק ו-"Changes" בביצוע פרד דרסט. אוזי אוסבורן ביצע את הסט הלפני אחרון עם להקתו הסולואית, ולאחר מכן הצטרף ל-Black Sabbath לסיום המופע.

בתום האירוע קיבלה קלי אוסבורן, בתם של אוזי ושרון אוסבורן, הצעת נישואין מסיד וילסון מאחורי הקלעים.

### אמנים שבוטלה השתתפותם
[ממוזער|שמאל|[ג'ודס פריסט, שהוציאו גרסת כיסוי לשיר "War Pigs" לכבוד האירוע]]
ג'ודס פריסט הוזמנו להשתתף, אך לא יכלו להגיע מאחר שהופיעו באותו ערב כמופע חימום להופעת ה-60 שנה של להקת Scorpions בהנובר, גרמניה. באותו שבוע הם הוציאו גרסת כיסוי לשיר "War Pigs" של בלאק סבאת' כהוקרה ללהקה. אלכס לייפסון וגדי לי מלהקת Rush תוכננו להשתתף, אך ביטלו עקב התחייבויות אחרות. וולפגנג ואן היילן פורסם כחלק מהאירוע, אך ביטל מכיוון שלהקתו Mammoth הופיעה באותו זמן כמופע חימום ללהקת Creed בארצות הברית, והנסיעה לא הייתה אפשרית לוגיסטית. חברי להקת Soundgarden שנותרו בחיים (מאט קמרון, בן שפרד וקים ת'ייל) פורסמו אף הם, אך לא הופיעו עקב התנגשות בלוח הזמנים. ג'ונתן דייוויס פורסם גם הוא כאומן משתתף, אך הופיע לבסוף רק בסרטון מוקלט מראש. שרון אוסבורן הסירה להקה שלא צוינה בשמה מהאירוע לאחר שדרשו תשלום עבור השתתפותם, והתחייבה לחשוף את זהותם לאחר סיום המופע.

### הופעות
סדר ההופעות והשירים שבוצעו:

# **[[מאסטודון]]**
#* "Black Tongue"
#* "Blood and Thunder"
#* "Supernaut" (בהשתתפות דני קארי, אלוי קסגרנדה, מריו דופלאנטייה)
# **[[Rival Sons]]**
#* "Do Your Worst"
#* "Electric Funeral"
#* "Secret"
# **[[אנתרקס]]**
#* "Indians"
#* "Into the Void"
# **[[Halestorm]]**
#* "Love Bites (So Do I)"
#* "Rain Your Blood On Me"
#* "Perry Mason"
# **[[Lamb of God]]**
#* "Laid to Rest"
#* "Redneck"
#* "Children of the Grave"
# **All Stars של טום מורלו** (סופרגרופ A)
#* "The Ultimate Sin" (בהשתתפות נונו בטנקורט, מייק בורדין, דייוויד אלפסון, ליזי הייל, ג'ייק אי לי, אדם וייקמן)
#* "Shot in the Dark" (בהשתתפות בורדין, דייוויד דריימן, אלפסון, לי, וייקמן)
#* "Sweet Leaf" (בהשתתפות בטנקורט, בורדין, דריימן, אלפסון, סקוט איאן)
#* "Believer" (בהשתתפות פרנק בלו, בטנקורט, ויטפילד קריין, איאן, Sleep Token II, וייקמן)
#* "Changes" (בהשתתפות בלו, בטנקורט, Sleep Token II, וייקמן, יאנגבלאד)
# **[[ג'ק בלאק]]** (בהשתתפות Revel Ian, Roman Morello, יויוקה סומה, הוגו וייס)
#* "Mr. Crowley" – מוקלט מראש
# **[[Alice in Chains]]**
#* "Man in the Box"
#* "Would?"
#* "Fairies Wear Boots"
# **[[גוז'ירה]]**
#* "Stranded"
#* "Silvera"
#* "Mea Culpa (Ah! Ça ira!)" (בהשתתפות מרינה ויוטי)
#* "Under the Sun"
# **דו-קרב מתופפים** (בהשתתפות טראוויס בארקר, דני קארי, צ'אד סמית)
#* "Symptom of the Universe" (בהשתתפות בטנקורט, מורלו, רודי סארזו)
# **All Stars של טום מורלו** (סופרגרופ B)
#* "Breaking the Law" (בהשתתפות קארי, בילי קורגן, קיי. קיי. דאונינג, אדם ג'ונס, מורלו, סארזו)
#* "Snowblind" (בהשתתפות קארי, קורגן, דאונינג, ג'ונס, מורלו, סארזו)
#* "Flying High Again" (בהשתתפות בטנקורט, סמי הייגר, ורנון ריד, סארזו, סמית, וייקמן)
#* "Rock Candy" (בהשתתפות בטנקורט, הייגר, מורלו, סארזו, סמית, וייקמן)
#* "Bark at the Moon" (בהשתתפות בארקר, בטנקורט, Papa V Perpetua, ריד, סארזו, וייקמן)
#* "Train Kept A-Rollin'" (בהשתתפות בארקר, בטנקורט, מורלו, סארזו, סטיבן טיילר, אנדרו וואט, רוני ווד)
#* "Walk This Way" (בהשתתפות בטנקורט, מורלו, סארזו, סמית, טיילר, וואט)
#* "Whole Lotta Love" (בהשתתפות בטנקורט, מורלו, סארזו, סמית, טיילר, וואט)
# **[[פנטרה]]**
#* "Cowboys from Hell"
#* "Walk"
#* "Planet Caravan"
#* "Electric Funeral"
# **[[Tool]]**
#* "Forty Six & 2"
#* "Hand of Doom"
#* "Ænema"
# **[[Slayer]]**
#* "Disciple"
#* "War Ensemble"
#* "Wicked World"
#* "South of Heaven"
#* "Raining Blood"
#* "Angel of Death"
# **[[פרד דרסט]]** (בהשתתפות תללית חרסקי)
#* "Changes" – מוקלט מראש
# **[[Guns N' Roses]]**
#* "It's Alright"
#* "Never Say Die"
#* "Junior's Eyes"
#* "Sabbath Bloody Sabbath"
#* "Welcome to the Jungle"
#* "Paradise City"
# **[[Metallica]]**
#* "Hole in the Sky"
#* "Creeping Death"
#* "For Whom the Bell Tolls"
#* "Johnny Blade"
#* "Battery"
#* "Master of Puppets"
# **[[אוזי אוסבורן]]** (בהשתתפות טומי קלופטוס, מייק אינז, וייקמן, זק ויילד)
#* "I Don't Know"
#* "Mr. Crowley"
#* "Suicide Solution"
#* "Mama, I'm Coming Home"
#* "Crazy Train"
# **[[Black Sabbath]]**
#* "War Pigs"
#* "N.I.B."
#* "Iron Man"
#* "Paranoid"

## תגובות
ממוזער|שמאל|יאנגלבד, שביצועו ל-"Changes" זכה לשבחים רבים
מארק בומונט מ"האינדפנדנט" העניק למופע ציון של חמישה כוכבים מתוך חמישה, והחמיא במיוחד לגרסתו של יאנגלבד לשיר "Changes". ריס ביוקנן מ"רולינג סטון" העניק גם הוא למופע ציון מושלם; ביוקנן ציין כי הופעתו של יאנגלבד, שהוקדשה לדיוגו ז'וטה, "עצרה את האצטדיון לחלוטין". מייקל האן מ"הגרדיאן" העניק לאירוע ארבעה כוכבים מתוך חמישה, וציין לטובה את הופעותיהם של בלאק סבאת', גוז'ירה, גאנס אנ' רוזס, מטאליקה ויאנגלבד כנקודות שיא של המופע.

קית' כהן-האריס מ-The Quietus ציין כי מספר תת-ז'אנרים של הבי מטאל לא קיבלו ייצוג במופע, בהם דום מטאל וגריינדקור. מבקרים אחדים ציינו בצער את הייצוג הנמוך של נשים ברשימת המשתתפים, שכלל רק ארבע מבצעות – תללית חרסקי, ליזי הייל, יויוקה סומה ומרינה ויוטי.

הופעתו של דייוויד דריימן התקבלה בקריאות בוז מהקהל, ייתכן בשל עמדותיו הפוליטיות התומכות בצה"ל. נוסף לכך, דריימן הדליף את לוח הזמנים של המופע יום לפני האירוע. ההחלטה לשדר סרטון מחווה של מרילין מנסון ספגה לביקורת חריפה, שכן מנסון ביטל הופעה באולם ברייטון זמן קצר לפני כן בעקבות מחאה ציבורית בשל האשמות על תקיפות מיניות.

## השפעה כלכלית
ממוזער|שמאל|בית החולים לילדים בירמינגהאם, אחד מהגופים שנהנו מהכנסות המופע
כל 45,000 הכרטיסים למופע נמכרו בתוך 16 דקות בלבד, כאשר כ-150,000 אנשים המתינו בתור וירטואלי בתקווה לרכוש כרטיסים. כ-20% מהכרטיסים נרכשו על ידי מעריצים מחוץ לארץ. אף אחד מהאמנים שהופיעו לא קיבל תשלום, למעט החזר הוצאות הנסיעה שלהם.

כל האירוע שודר אונליין בשיטת "שלם וצפה", בעיכוב שידור של שעתיים, והגיע לשיא של 5.8 מיליון צופים במקביל. כמה פאבים שביקשו לקיים אירועי צפייה נאלצו לבטל לאחר שחברת ההפקה Kiswe איימה בתביעה אם לא ירכשו רישיון מסחרי יקר. פאבים אחרים כן הקרינו את המופע ודיווחו על תפוסה מלאה ואף מחסור בבירה.

האזור משך כ-300,000 תיירים במהלך סוף השבוע של המופע, שכלל גם שני מופעים של ELO ומשחק מבחן קריקט, והכניס לכלכלת מערב מידלנדס כ-20 מיליון ליש"ט. האירוע גייס כ-140 מיליון ליש"ט לצדקה, סכום שיחולק באופן שווה בין Acorns Children's Hospice, בית החולים לילדים בירמינגהאם ו-Cure Parkinson's.
## ראו גם
* בלאק סאבת'
* אסטון וילה
* אוניברסיטת אסטון

## קישורים חיצוניים

* 
* אתר מעריצים של בלאק סאבת' 
* 
* 
* 
* 

## הערות שוליים

*
קטגוריה:להקות זוכות פרס גראמי
קטגוריה:להקות מטאל
קטגוריה:להקות דום מטאל
קטגוריה:חברי היכל התהילה של הרוק אנד רול
קטגוריה:להקות רוק בריטיות
קטגוריה:רביעיות מוזיקליות
קטגוריה:אמני אפיק רקורדס
קטגוריה:להקות שהוקמו בשנת 1968